**ОБЩИНСКА ИЗБИРАТЕЛНА КОМИСИЯ В ОБЩИНА ТРЯВНА**

**Избори за общински съветници и кметове/национален референдум на 25.10.2015г.**

**П Р О Т О К О Л**

**№ 11**

**гр. Трявна, 25.09.2015г.**

Днес, 25.09.2015 година се състоя заседание на Общинска избирателна комисия - гр. Трявна /ОИК/, назначена с Решение № 1832-МИ/НР/ 04.09.2015 г. на ЦИК.

На заседанието присъстват: Андреана Рачева, Радослав Ников, Валентина Жечева, Снежана Бонева, Кольо Станев, Кремена Станева и Камен Кънчев.

Отсъстващи – Митко Рашков, Елена Колева, Стоян Василев, Иван Петров. Налице е законоустановения кворум, съгласно разпоредбите на чл.85, ал.3 от Изборния кодекс /ИК/, комисията може да заседава и взема решения.

Заседанието бе открито в 17.30 часа под председателството на Андреана Рачева - председател на ОИК –Трявна.

**Андреана Рачева:**

Уважаеми колеги, откривам заседанието на ОИК – Трявна. Заседанието ще се проведе при следния

***ДНЕВЕН РЕД:***

1. Разглеждане писмо № 0201-1-001/25.09.2015 г.

Гласували всички „за“ - 7 гласа, „против“ няма.

По т. 1 от дневния ред: Докладва председателят, Андриана Рачева.

Постъпило е писмо № 0201-1-001/25.09.2015 г. от ЗА кмет на Община Трявна, г-н Георги Пенчев, относно Молба с вх. № 23-00-10 от 18.09.2015 г. за разрешение за разполагане на лека конструкция тип „Шатра“ за провеждане на предизборна кампания на ПП „Герб“ в гр. Трявна и гр. Плачковци на определени места.

 С Писмо 2300-01/25.09.2015 г. от Община Трявна е уведомила представител на ПП „Герб“, че поставянето на шатри се извършва съгласно чл. 25 ал. 1 и ал. 2 от Наредба за организация, осъществяване и контрол на рекламна дейност и разполагане на информационно-указателни табели на територията на община Трявна. Независимо от това на 25.09.2015 г. в 15.30 часа е внесено уведомление за поставяне на шатра на основание чл. 181 а, ал. 3 от Закона за събрания, митинги и манифестнации.

 В писмото до ОИК – Трявна се твърди, че Община Трявна не е издавала разрешение за ползване на посочените места за разполагане на шатри към 17.00 часа на 25.09.2015 г., освен това цитираните в писмото основания от страна на представителя на ПП „Герб“ нямат нищо общо с организиране на предизборни инициативи. Иска се съгласно компетенциите на комисията и съгласно чл. 181, ал. 3 от Изборния кодекс да предприеме необходимите действия за недопускане поставянето на шатри без разрешение от Кмета на Община Трявна, съгласно посочената наредба. При така установеното ОИК – Трявна прие следното

С Т А Н О В И Щ Е

 Съгласно чл. 25 ал. 1 и ал. 2 от Наредба за организация, осъществяване и контрол на рекламна дейност и разполагане на информационно-указателни табели на територията на община Трявна поставянето на шатри следва да се извърши в имоти общинска собственост след издадено разрешение от кмета на общината. С разрешението се определят местата и начина на извършване на дейността.

 Следва да се заплати таксата за ползване на общинския терен по тарифа, приета от Общински съвет – Трявна.

Становището да се изпрати на Община Трявна за сведение.

Гласували „За“ – 7 гласа, „Против“ няма.

Поради изчерпване на дневния ред заседанието бе закрито.

Председател:

/Андреана Рачева/

Секретар:

/Радослав Ников/